Seguntes os criterios que sigue a disciplina cladistica, nomás as sinapomorfias se pueden considerar como caracters validos pa elaborar a definición d'un taxon d'organismos monofiletico (un clado). Pa os cladistas, o concepto de sinapomorfia se contraposa a lo de simplesiomorfia, y ye a sola expresión valida d'una verdadera homolochía evolutiva. A converchencia evolutiva, por contra, puede producir homoplasias aparents que serán solament superficials (analochías) y que s'ha de refusar como criterio en a clasificación d'os sers vivos.